Mai multe persoane care au adus cu ele un câine mort protestau joi la Primăria Chișinău, cerând primarului Dorin Chirtoacă să anuleze decizia privind eutanasierea maidanezilor, relatează PRO TV Chișinău.

Mai multe persoane care au adus cu ele un câine mort protestau joi la Primăria Chișinău, cerând primarului Dorin Chirtoacă să anuleze decizia privind eutanasierea maidanezilor, relatează PRO TV Chișinău.

Apărătorii maidanezilor au adus la primărie mai mulți câini, inclusiv unul mort, pe care l-au pus la ușa instituției, ca dovadă a faptului că maidanezii sunt otrăviți.

Protestarii sunt indignați de decizia lui Chirtoacă de a intensifica acțiunile de capturare a câinilor, după ce un copil, în vârstă de patru ani, a fost ucis de maidanezi în România, la București.

Unii trecători se certau cu protestarii, apărând decizia primarului.

Decizia lui Chirtoacă prevede eutanasierea maidanezilor în cazul în care aceștia nu sunt revendiați în termen de zece zile. Purtătorul de cuvânt al primariei a declarat joi că deocamdată niciun câine nu a fost eutanasiat.

În urmă cu patru ani, un angajat al asociației Spații Verzi a murit după ce a fost mușcat de un maidanez.

Primăria Chișinău a oferit un teren pentru construcția unui adăpost. Acest proiect, în valoare de 30 de milioane de lei (peste 1,7 milioane euro), a fost inițiat în 2010, dar stagnează din cauza lipsei de fonduri.

Autoritățile orașului nu cunosc câți maidanezi sunt în prezent în capitală, însă în urmă cu trei ani numărul acestora era aproximativ 20.000. Totuși, Chirtoacă consideră că numărul maidanezilor s-a micșorat după ce a ordonat eutanasierea câinilor fără stâpân, în 2010.

„Câinele, sterilizat sau nesterilizat, oricum mușcă. Mai ales, dacă vorbim de haite, alcătuite din animale sălbatice, nu din animale de companie. Viața și sănătatea copiilor, a locuitorilor orașului, sunt mai importante”, a declarat luni primarul Chișinăului.

Anna Primac, [email protected]